Φερντινάν Σαλαντόν

Ο Φερντινάν Σαλαντόν (, Λυών, 10 Φεβρουαρίου 1875 - Λωζάνη, 31 Οκτωβρίου 1921) ήταν Γάλλος μεσαιωνολόγος και βυζαντινολόγος. 

 Βιογραφία 
Έπειτα από μία πρώτη περίοδο σπουδών στη γενέτειρά του, την πόλη της Λυών, ο Σαλαντόν μετέβη στο Παρίσι, όπου και φοίτησε και, στη συνέχεια, αποφοίτησε από το Λύκειο Λουί-λε-Γκραν. Το 1895, ως απόφοιτος σπουδών ιστορίας, έγινε δεκτός στη Σχολή Αρχειονομίας, όπου και, το 1897, έλαβε το diplôme des hautes études, καθώς και, το 1899, την πιστοποίηση ως αρχειονόμος και ως παλαιογράφος. Το 1900, η πρώτη του μελέτη με αντικείμενο τον Αλέξιο Α΄ Κομνηνό παρουσιάστηκε ως διατριβή ενώπιον της Σχολής Αρχειονομίας.

Στη συνέχεια, πέρασε χρονικό διάστημα συνολικής διάρκειας δύο ετών στην Ιταλία, εντός της Γαλλικής Σχολής Ρώμης, ταξιδεύοντας εκτενώς, πιο συγκεκριμένα ανά το νότιο τμήμα της χώρας, όπου και προχώρησε στη μεταγραφή εγγράφων προερχόμενων από μοναστικά και συνοδικά αρχεία. Η δραστηριότητα αυτή οδήγησε στη συγγραφή της δίτομης μελέτης του με αντικείμενο τη νορμανδική κατάκτηση της Νότιας Ιταλίας, καθώς και το Βασίλειο της Σικελίας, η οποία και του απέφερε, το 1909, το Μεγάλο Βραβείο Γκομπέρ. Αξεπέραστη ως προς το εύρος της, παραμένει, έως σήμερα, ορόσημο της επιστημονικής έρευνας με αντικείμενο τη συγκεκριμένη περίοδο, ενώ, παράλληλα, επανεκδόθηκε, εκ νέου, κατά τη διάρκεια της δεκαετίας του 1960.

Παρά το γεγονός πως μακροπρόθεσμο σχέδιό του αποτελούσε η συγγραφή της πλήρους ιστορίας της Βυζαντινής Αυτοκρατορίας, με απαρχή την περίοδο του Ιουστινιανού, καθώς και της ιστορίας των Σταυροφοριών, ωστόσο, στη συνέχεια, ο Σαλαντόν έθεσε τα θεμέλια για τη μελέτη της ιστορίας της Ανατολικής Ρωμαϊκής Αυτοκρατορίας κατά τη διάρκεια του 12ου αιώνα. Το 1912, με σημείο εκκίνησης την παλαιότερη μελέτη του με αντικείμενο τον Αλέξιο Κομνηνό, εξέδωσε εκτενή μονογραφία με αντικείμενο τους διαδόχους του τελευταίου, Ιωάννη Β΄ και Μανουήλ Α΄. Παράλληλα, επίσης το 1912, ο Σαλαντόν ταξίδευσε, μέσω της Κωνσταντινούπολης, στη Συρία, στην Παλαιστίνη, καθώς και στην Αίγυπτο. Το ενδιαφέρον του για την ευρύτερη περιοχή της Μέσης Ανατολής τον οδήγησε σε συνεργασία με τον Γκυστάβ Σλυμπερζέ στο πλαίσιο συγγραφικού έργου υπό τον τίτλο Sigillographie de l'Orient latin, εγχείρημα του οποίου ο Σαλαντόν ανέλαβε την ηγεσία και έφτασε σε σχεδόν πλήρη ολοκλήρωση, κατά την ημερομηνία του πρόωρου θανάτου του, το 1921, ως συνέπεια προβλημάτων υγείας τα οποία ο ίδιος είχε αποκτήσει κατά τη διάρκεια του Α΄ Παγκοσμίου Πολέμου. Παράλληλα, ερευνητικό έργο, επίσης, είχε πραγματοποιήσει για ακόμη δύο τόμους, οι οποίοι, ωστόσο, ουδέποτε εκδόθηκαν, πιο συγκεκριμένα, τα Le Moyen Age chrétien et musulman du Ve au XIIIe siècle και Mahomet, les Arabes, les Huns. Η ολοκλήρωση της συγγραφής της ιστορικής μελέτης του με αντικείμενο την Α΄ Σταυροφορία, εκ μέρους της συζύγου του, βασίστηκε στη χρήση των ιδιόχειρων σημειώσεών του, ενώ, παράλληλα, η τελευταία εργάστηκε, επίσης, επί του εγχειρήματος της Sigillographie, προτού αυτή υποστεί την τελική επεξεργασία της εκ μέρους του Αντριέν Μπλανσέ.

 Εργογραφία 








 Παραπομπές 

 Πηγές 







 Εξωτερικοί σύνδεσμοι 


Κατηγορία:Γάλλοι ιστορικοί του 20ού αιώνα
Κατηγορία:Γάλλοι βυζαντινολόγοι
Κατηγορία:Ιστορικοί των Σταυροφοριών
Κατηγορία:Ιστορικοί της Σικελίας
Κατηγορία:Απόφοιτοι του Λυκείου Λουί-λε-Γκραν
Κατηγορία:Γάλλοι μη μυθοπλαστικοί συγγραφείς
Κατηγορία:Απόφοιτοι της Εθνικής Σχολής Αρχειονομίας